**376/2018. (XII.3.) GVB sz. határozat**

A Gazdasági és Városstratégiai Bizottság megtárgyalta a „Javaslat Szombathely város területén forgalmi rend változtatásokkal kapcsolatos döntések meghozatalára” című előterjesztést, és az alábbi döntést hozza:

1. A Bizottság a Szombathely, Lovas utca teljes szakaszán 30 km/h sebességkorlátozás bevezetését, a KRESZ 14. § (1) bek. d) pont szerinti „Sebességkorlátozás” (30. ábra) jelzőtábla kihelyezésével támogatja.
2. A Bizottság a 293/2016. (09.12.) GVB. sz. határozat módosítását, a Deák Ferenc u. 76/C és a 76/D. szám alatti ingatlanok között a garázssor előtti úton kihelyezett „Várakozni tilos” közúti jelzőtábla eltávolítását támogatja.
3. A Bizottság a Mátyás király utcában a Légszeszgyár utcai csomópont Thököly I. utca felé vezető ágán 15 m hosszban történő megállási tilalom bevezetést támogatja.
4. A Bizottság a Szombathely, Eötvös utcában a Dolgozók útja és a Weöres Sándor – Szigeti Kilián utcák között megállási tilalom bevezetésével egyetért.
5. A Bizottság a Szombathely, Halastó utca teljes szakaszán 30 km/h sebességkorlátozás bevezetését támogatja.
6. A Bizottság támogatja, hogy a Szombathely, Károlyi Antal u. - Mikes Kelemen u. csomópont átalakítására készüljön tervdokumentáció 2019. évben, aminek a forrása a 2019. évi költségvetésben szereplő Városfejlesztési Alap legyen.
7. Bizottság felkéri a polgármestert, hogy az 1-6. pontban foglalt döntések érdekében a szükséges intézkedések megtételéről gondoskodjon.
8. A Bizottság felkéri a polgármestert, vizsgáltassa meg a Semmelweis u. közúti csomópontjaiban a megállási- várakozási korlátozás bevezetését, a csomópontok beláthatósága érdekében, és ennek eredményét terjessze a Bizottság elé.
9. A Bizottság felkéri a polgármestert, vizsgáltassa meg a Mátyás király utcában a várakozás rendjét, és ennek eredményét terjessze a Bizottság elé.

**Felelős:** Dr. Puskás Tivadar, polgármester

Lendvai Ferenc, a bizottság elnöke

 Illés Károly, alpolgármester

 (a végrehajtásért: Lakézi Gábor, a Városüzemeltetési Osztály vezetője)

**Határidő:** 1-5. pontok: 2019. január 31.

1. pont: 2019. évi költségvetés elfogadását követő bizottsági ülés